**Biežāk uzdotie jautājumi**

**Dokumentācija:**

E-adreses dokumentācija pieejama šeit:

<https://viss.gov.lv/lv/Informacijai/Dokumentacija/Vadlinijas/e-adrese>

**E-adreses izmantošana privātpersonām (portālā latvija.lv)**

**Vai e-adreses risinājums nodrošinās apliecinājumu par ziņojuma garantēto piegādi privātpersonai?**

E-adreses informācijas sistēmas izveides 1.kārtā šāda apliecinājuma iegūšana patstāvīgi, izmantojot privātpersonas e-adreses konta saskarni, nav paredzēta. 1.kārtas darbības laikā apliecinājumu atbilstoši [Oficiālās elektroniskās adreses likuma](https://likumi.lv/ta/id/283229-oficialas-elektroniskas-adreses-likums) 15.panta 7.daļai izsniegs e-adreses pārzinis uz oficiāla privātpersonas pieprasījuma pamata strīdu gadījumā. Funkcionalitāte tiks izvērtēta 2. kārtas ietvaros, analizējot lietotāju vajadzības.

Atbilstoši Ministru kabineta 2017.gada 12.septembra noteikumu Nr.546 “Oficiālo elektronisko adrešu informācijas noteikumi” (turpmāk – [E-adreses MK noteikumi](https://likumi.lv/ta/id/293497-oficialo-elektronisko-adresu-informacijas-sistemas-noteikumi)) 6.3.3. apakšpunktam, e-adreses konta lietotājam tiks nodrošināta iespēja pārliecināties par to, ka ziņojums ir piegādāts ziņojuma saņēmējam.

**Kā privātpersona tiks informēta par ziņojuma statusu (ir piegādāts/nav piegādāts)?**

Portālā www.latvija.lv nosūtītajam ziņojumam detalizētajā ziņojumu aprakstā būs paredzēti divi statusi: nosūtīts, piegādāts, vai attiecīgi pazīme, ka nav piegādāts.

**Ziņojuma drošības un sūtīšanas nosacījumi**

**Ja e-adreses sistēma paredz visus ziņojumus pārtaisīt pdf formātā, kā tiks garantēts, ka pārveidojot ziņojumu, tiek nodrošināta satura nemainība?**

PDF konvertācija tiek veikta tikai privātpersonu sastādītajiem ziņojumiem latvija.lv un tikai ziņojuma strukturētajai daļai (tēma, apraksts), kas tiek ievadīta lietotāja ekrānformā. Ja ziņojumam tiek pievienoti pielikumi, tie tiek nosūtīti bez izmaiņām.

**Kā pareizi jārīkojas e-adreses konta lietotāja pārbaudes un ziņojuma nosūtīšanas brīdī, ja iestādei ir atšķirīgs elektroniskā un papīra dokumentu noformēšanas, saskaņošanas un parakstīšanas process?**

Tiek rekomendēts:

1) Veidojot risinājuma integrāciju, nodrošināt pēc iespējas īsu laika intervālu starp adresāta pārbaudi un ziņojuma faktisko nosūtīšanu;

2) pēc iespējas padarīt neatkarīgu dokumenta iekšējās aprites procesu (veidlapas izvēle un noformējums, saskaņošana, parakstīšana, reģistrēšana) no nosūtīšanas kanāla (pasts, e-pasts, e-adrese, cits).

Minētās rekomendācijas izvērstākā formā tiks iekļautas arī e-adreses izmantošanas vadlīnijās, kas tiks publicētas [VISS portālā e-adreses sadaļā](https://viss.gov.lv/lv/Informacijai/Dokumentacija/Vadlinijas/e-adrese).

**DIV izmantošana**

**Kā tiek veidota pilna tehniskā e-adrese?**

Pilna tehniskā e-adrese tiek izmantota, kad ir jānosaka konkrētais ziņojuma sūtītājs vai saņēmējs, kas nozīmē, ka tā tiek ievietota e-adreses ziņojuma aploksnē un tai ir jābūt unikālai. Pilnā tehniskā e-adrese veidojas pēc šādiem principiem:

* Fiziskām personām - \_private@[personas kods];
* Reģistros reģistrētiem tiesību subjektiem (juridiskajām privātpersonām):
	+ Noklusētā e-adrese - \_private@[reģistrācijas numurs];
	+ Apakšadresāta e-adrese (piemērs) - gramatvediba@[reģistrācijas numurs];
* Valsts iestādēm:
	+ Noklusētā e-adrese - \_DEFAULT@[reģistrācijas numurs];
	+ Apakšadresāta e-adrese (piemērs) – personalnodala@[reģistrācijas numurs].

Papildus, lai pilna tehniskā e-adrese būtu unikāla arī apakšadresāta gadījumā, tad tos veidojot, E-adrešu informācijas sistēmā ir ieviesti šādi nosacījumi:

* Ir atļauts:
	+ personalnodala@[iestādes A reģistrācijas numurs];
	+ personalnodala1@[iestādes A reģistrācijas numurs];
	+ personalnodala@[iestādes B reģistrācijas numurs].
* Nav atļauts:
	+ personalnodala@[iestādes A reģistrācijas numurs];
	+ personalnodala@[iestādes A reģistrācijas numurs];

**Kas sistēmai ir jāpieprasa no DIV, lai tā saņemtu ziņojumus? Kā iestāde var noteikt informācijas atjaunošanās biežumu no DIV uz iestādes sistēmu?**

Lai sistēma varētu saņemt ziņojumus, ir jāizsauc attiecīgā ziņojumu izgūšanas metode.

Nav paredzēts mainīt esošos sadarbības principus, kādi tiek izmantoti DIV, starp e-adreses informācijas sistēmu un klienta sistēmu (DVS, IS) ziņojumu un statusu iegūšanai vai nodošanai.

Metožu apraksti ir pieejami e-adreses dokumentācijā.

Rekomendējam metožu izsaukšanas biežumus veidot kā konfigurējamus lielumus bez izstrādes vai pielāgošanas darbiem programmatūrā. E-adreses risinājuma testēšanas laikā rekomendācijas metožu izsaukšanai tiks precizētas.

**Ja sadarbojas divas sistēmas, izmantojot DIV - kā sūtītājs saņems apliecinājumu, ka ziņojums ir nosūtīts?**

Sūtītājpuses DVS sistēmai ir iespējams saņemt un apstrādāt notifikācijas par nosūtītajiem ziņojumiem. Notifikācijas informē par jauniem ziņojumiem pastkastītē, par veiksmīgu ziņojumu apstrādi DIV serverī, par ziņojuma nogādāšanu adresāta sistēmā, vai arī saturēs kļūdas kodu un problēmas aprakstu. Minētās notifikācijas ir jāizgūst DVS pusei – DIV tās nesūta, bet sagatavo saņemšanai atbilstoši apstrādes procesa gaitai.

Nav paredzēts mainīt esošos sadarbības principus, kādi tiek izmantoti DIV, starp e-adreses informācijas sistēmu un klienta sistēmu (DVS, IS) ziņojumu un statusu iegūšanai vai nodošanai.

Metožu apraksti ir pieejami e-adreses dokumentācijā.

Metožu izsaukšanas biežuma rekomendācijas tiks sagatavotas un publicētas [VISS portālā e-adreses sadaļā](https://viss.gov.lv/lv/Informacijai/Dokumentacija/Vadlinijas/e-adrese).

 **Notifikāciju apstrāde un nodošana uz DIV**

DVS ir obligāti jāpadod uz DIV apstiprinājuma notifikācija par saņemtu ziņojumu.

Notifikāciju sūtīšana/saņemšana ir aprakstīta bibliotēkas integrācijas instrukcijā un e-adreses izmantošanas vadlīnijās, kas ir publicētas [VISS portālā e-adreses sadaļā](https://viss.gov.lv/lv/Informacijai/Dokumentacija/Vadlinijas/e-adrese)

DIV ir pieejamas šādas notifikācijas:

|  |  |
| --- | --- |
| **Notifikācija** | **Skaidrojums** |
| Ziņojums apstrādāts | Ziņojums ir apstrādāts DIV |
| Jauns ziņojums | DVS ir pieejams jauns ziņojums |
| Ziņojums piegādāts | Ziņojums ir piegādāts adresātam |

Notifikāciju tipi un vērtības ir aprakstītas sistēmas integrācijas instrukcijā.

Iestādes DVS ir atbildīgs par korektu notifikāciju nosūtīšanu.

 **DIV ziņojumu statusi**

DIV ir pieejami šādi ziņojumu statusi:

|  |  |
| --- | --- |
| **Ziņojums** | **Skaidrojums** |
| Jauns ziņojums | DVS integrācijas bibliotēkā tiek sagatavots ziņojums sūtīšanai un uzsākts sūtīšanas process |
| Nosūtīts DIV | Ziņojums ir saņemts un saglabāts DIV |
| Noraidīts DIV | Ziņojums nav pieņemts DIV |
| Pieņemts DIV | ziņojums atbilsts validācijas nosacījumiem, kā arī ir sagatavots izsūtīšanai |
| Nokavēta piegāde | Saņēmēja DVS nav atvēlētajā laikā lejupielādējis ziņojumu |
| Saņēmēja pieņemts | Saņēmēja DVS ir pieņēmis ziņojumu |
| Saņēmēja noraidīts | Saņēmēja DVS ir noraidījis ziņojumu |

 **Pielikumos pievienoto failu skenēšana ar pretvīrusa programmu**

Latvija.lv portālā tiks nodrošināta pretvīrusa funkcionalitāte.

Ņemot vērā Ministru kabineta noteikumu [Nr.442 punktu 15.13](https://likumi.lv/ta/id/275671-kartiba-kada-tiek-nodrosinata-informacijas-un-komunikacijas-tehnologiju-sistemu-atbilstiba-minimalajam-drosibas-prasibam), iestādes atbildībā ir veikt sūtīto dokumentu skenēšanu ar pretvīrusa programmu, pirms tas tiek nosūtīts, izmantojot e-adresi.

**Adresātu sinhronizācija**

Valsts iestādei ir iespēja, izmantojot programmsaskarni, par valsts iestādēm un UR reģistros reģistrētiem tiesību subjektiem veikt adresātu un to apakšadresātu sinhronizāciju ar e-adreses katalogu.

Fiziskas personas e-adreses konta pārbaude ir iespējama no valsts iestādes izmantotā risinājuma, ja iestādei ir zināms fiziskās personas kods. E-adreses katalogs nenodrošina visu fizisko personu aktivizēto e-adrešu kontu sinhronizāciju uz valsts iestādes risinājumu.

**Apakšadresātu izveide**

Tiks veikta esošā DIV adresātu pieslēgumu migrācija uz e-adreses informācijas sistēmu. Netiks migrēti iestādes izveidotie apakšadresāti. Apakšadresātus iestāde var izveidot no sava risinājuma. Šāda funkcionalitāte ir jāpasūta izstrādātājam. E-adrešu informācija sistēma nodrošina, izmantojot programmsaskarni, nodot e-adrešu katalogam šos izveidotos apakšadresātus.

 **Ziņojumu izgūšana pēc 31.05.2018**

No 20.05.2018 tiks uzstādīti ziņojumu piegādes ierobežojumu, lai netiktu sūtīti ziņojumi, kuru piegādes termiņi būtu 01.06.2018. Ziņojumi, kuri netiks izgūti līdz 31.05.2018, vairs nebūs pieejami izgūšanai ar 01.06.2018.

**Tiešās pārvaldes institūcijas gatavība izmantot e-adreses risinājumu ar 01.06.2018**

Ja iestādei būs izveidots pieslēgums pie e-adreses risinājuma, bet iestāde nav gatava izmantot e-adreses risinājumu, tad citi e-adreses adresāti varēs nosūtīt ziņojumus, bet iestāde tos nesaņems. Sūtītājpusei pēc noteikta laika tiks saņems paziņojumu par nokavētu piegādi.

Ja iestāde būs e-adrešu katalogā un nebūs izveidots pieslēgums, tad pie nosūtīšanas tiks izdots paziņojums, ka nav iespējams nosūtīt adresātam.

**Pieslēgšanās pie VPVKAC risinājuma**

Ja iestādes ir izlēmušas izmantot VPVKAC risinājumu, tad <https://www.parvaldiba.lv/> ir nepieciešams aizpildīt pieteikšanās anketu.

 Iestādes tiks pievienotas pie VPVKAC risinājuma tikai pēc abpusēji parakstīta līguma par e-adreses pārlūka izmantošanu saņemšanas no Ventspils digitālā centra.